แนวโน้มดัชนีเช้าลงต่อ
นักวิเคราะห์ประเมินดัชนีเช้าวันนี้ปรับลงต่อหลังต่างชาติขายหนักวานนี้ทำให้คนเริ่มกลัว
11 ม.ค. 2554

นักวิเคราะห์ประเมินดัชนีเช้าวันนี้ปรับลงต่อหลังต่างชาติขายหนักวานนี้ทำให้คนเริ่มกลัว
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า แนวโน้มตลาดหุ้นไทยเช้านี้ปรับลงต่อจากเมื่อวานหลังต่างชาติขายหนักคนเริ่มกลัว แต่หากดัชนีลงมาที่แนวรับเดิมแถว 1,005-1,007 จุดก็อาจมีการรีบาวน์สลับ เชื่อว่าดัชนีคงไม่ลงแรงเหมือนเมื่อวาน โดยหุ้นที่มีแรงขายเป็นหุ้น high beta หุ้นที่ขึ้นแรงในช่วงที่ผ่านมา ส่วนใหญ่กลุ่มปิโตรเคมีจะถูกขายต่อเนื่อง
ปัจจัยลบวิกฤตหนี้ยุโรปวิตกหนี้ของโปรตุเกสอาจต้องเข้าความช่วยเหลือของ EU ดอลลาร์แข็งคนกู้ดอลลาร์มาซื้อหุ้นก็อาจจะต้องขายเพราะฉะนั้นแรงขายฝรั่งก็อาจจะมียังมีต่อ ส่วนปัจจัยในประเทศงบฯ TISCO ออกมาตามที่คาดไว้ กลุ่มแบงก์คงมองหาหุ้นปันผลหุ้นที่กำไรออกมาดี 
สำหรับประเด็นการอ่อนค่าของเงินบาทน่าจะอ่อนค่าแบบจำกัด เพราะแนวโน้มวันที่ 12 ม.ค.นี้ ที่ประชุมคณะกรรมการนโยบายการเงิน(กนง.)คงจะมีการปรับขึ้นอัตราดอกเบี้ยนโยบาย อย่างไรก็ตาม วันนี้ยังมีแรงขายอยู่เพราะนักลงทุนกังวลว่ากองทุนและต่างชาติฝรั่งจะขายต่อ